બનાસકાંઠામાં માલસણ પાસેથી પસાર થતી નર્મદા કેનાલમાં એક ભાઈ પડતા તેને બચાવવા જતા બીજો ભાઈ પણ પડ્યો હતો અને બંનેના ડૂબી જવાથી મોત થયા હતા. થરાદ તાલુકાના ખોરાડ ગામના જયંતિ સુરાભાઇ વાલ્મીકી અને અશોકભાઇ સુરાભાઇ વાલ્મીકી ભાગિયા તરીકે રહેતા હતા. જેઓ કેનાલમાં મૂકેલા ઓઇલ મશીનના ફૂટવાલમાં પાણી ભરવા માટે ગયા હતા અને તે વખતે એક ભાઇનો પગ લપસી જતાં તે કેનાલના પાણીમાં ગરકાવ થઇ ગયો હતો. તેને ડૂબતો બચાવવા બીજો ભાઇ પણ કેનાલમાં કૂદી પડ્યો હતો. પણ બન્ને બહાર ના આવી શકતા ગામમાં શોકનો માહોલ છવાઈ ગયો હતો.